# a-hed
## Brezhoneg
### Etimologiezh

    Diwar an araogenn a hag an anv-kadarn hed.

### Araogenn

| Gour | Furm |
| U1 | em hed |
| U2 | ez hed |
| U3g | en e hed |
| U3b | en he hed |
| L1 | en hon hed |
| L2 | en ho hed |
| L3 | en o hed |
| D | en hed |
a-hed /aˈheːt/
* War lez un dra hir.
** Ruilhañ a ra an dour a-hed e zivvoc’h. — (TALA, p. 32.)
** Kaourantin a astennas e zaou zorn a-hed livenn e gein. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 212.)
** − « Un afer fall... fall !... » a lavare Lom, dre ma kerzhe a-hed ar stêr, eus Kiouidig da Benn-ar-Pont. — (Jakez Riou, An Ti Satanazet, Skridoù Breizh, 1944, p. 99.)
** [...] : a-wechoù e veze pikoloù evned ruz o tarnijal war ur vragezenn, ha chas melen o redek gedon a-hed ur vragezenn all, tanfoeltr van ne rae Yann ; [...]. — (Jarl Priel, Va Zammig Buhez, Al Liamm, 1954, p. 20.)
** War an hent gwenn a-hed an aod e tifrete an dud en dro d' ar c'harr-boutin ruz. — (Ronan Huon, Ar Gwennili-mor, Al Liamm niv. 77, Du-Kerzu 1959, p. 412.)
** Dalh da vond a-hed ar vur-ze. — (Jules Gros, Le trésor du breton parlé Première Partie, 1966, p. 197.)
** Sell, na welez ket anezañ o tond a-hed an devenn ? — (Jules Gros, Le trésor du breton parlé Première Partie, 1966, p. 197.)
** Pa'z ari a-hed ez ay an dour a-hed an tenn. — (Jules Gros, Le trésor du breton parlé Première Partie, 1966, p. 198.)
** Pa'z ari a-hed ez aio an dour a-hed an tenn. — (Jules Gros, Le trésor du breton parlé Deuxième Partie, 1970, p. 514.)
** Gwelet em eus anezhañ o skeiñ taolioù botoù d'e vamm a-hed an hent en ur vlejal da gaout madigoù. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 18.)
** Un drovezh e oamp bet o vale a-hed an devenn. — (Jules Gros, Le trésor du breton parlé Troisième Partie, 1974, p. 215.) (an tevenn? an devenn?)
* E-pad (en amzer, dirak un anv-kadarn hag a denn d'ur pennad amzer).
** — « [...]. Ma vemp holl eta amañ dirak ur c'horadenn vat a dan, ne ve ket drouk deomp, a gav din, klevout marvailhoù kaer a-hed an noz. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 7.)
** Va seizh gwellañ a ris a-hed ar bloaz evit ober plijadur d'am mamm ha da Soaz Sapeur, [...]. — (Jarl Priel, Va Zammig Buhez, Al Liamm, 1954, p. 38.)
** A-wechou on bet eno a-hed an eur o hortoz. — (Jules Gros, Le trésor du breton parlé Première Partie, 1966, p. 197.)
** A-hed an eizteiz e veze eun den o wentad gwechall. — (Jules Gros, Le trésor du breton parlé Première Partie, 1966, p. 197.)
** Hag aze, a-hed an hañv, e vez eur velchonenn vat. — (Jules Gros, Le trésor du breton parlé Première Partie, 1966, p. 197.)
** Me a vez a-hed ar vuhez o klask ma zraou. — (Jules Gros, Le trésor du breton parlé Première Partie, 1966, p. 197.)
** — [...]. A-hed an deiz on bet o sellout outo. [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 18.)
** — Marteze a-hed ur vunutenn... — Marteze a-hed an hañv. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 103.)
** Netra ne c'halle mirout outañ da chom aze a-hed an noz gant e dud. Netra na den. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 221.)
** ... fallañ tra a rafent a-hed o buhez e ve an dra-se. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 110.)

#### Troioù-lavar

* a-hed an deiz
* a-hed an div eur
* a-hed an noz
* a-hed ar wech
* a-hed e gorf

#### Troidigezhioù

* galleg : 1) le long de (en egor); 2) . pendant tout , tout au long de (en amzer)
* saozneg : along

### Adverb

a-hed /aˈheːt/
** Pa'z ari a-hed ez ay an dour a-hed an tenn. — (Jules Gros, Le trésor du breton parlé Première Partie, 1966, p. 198.)
** Arit a-dreuz, arit a-hed, temzit ervat hag ho po ed. — (Jules Gros, Le trésor du breton parlé Deuxième Partie, 1970, p. 23.)
** Pa'z ari a-hed ez aio an dour a-hed an tenn. — (Jules Gros, Le trésor du breton parlé Deuxième Partie, 1970, p. 514.)

#### Troidigezhioù

* galleg :

#### Troioù-lavar

* a-hed-amzer
* a-hed ar wech
* a-hed-buhez
* a-hed-da-hed
* a-hed hag a-dreuz
* a-hed-pad
* a-hed-taol

#### Krennlavaroù

* Arit a-dreuz, arit a-hed, Pa demzot ho-po ed. — (Jules Gros, Le trésor du breton parlé Troisième Partie, 1974, p. 303.)
* Labourit a-dreuz, labourit a-hed Temzit ervad hag ho-po ed. — (Jules Gros, Le trésor du breton parlé Troisième Partie, 1974, p. 304.)

### Gwelet ivez

* Araogennoù brezhonek, stag